દિલ્હીનો એક કેસ છે. દિલ્હીના મજનૂના ટિલામાં ચા ની દુકાન લગાવનાર હરીશે ટીમના સભ્યો સાથે દેશ માટે પહેલી વાર મેડલ જીત્યો. હરીશ કુમાર ખૂબ જ ગરીબ પરિવારમાંથી આવે છે. તેમનો પરિવાર ચાની દુકાન ચલાવે છે અને તેમના પિતા ઓટો ચલાવીને ઘરનો ખર્ચ સંભાળે છે. આવા પડકારો સામે લડીને ભારત માટે મેડલ લાવનાર હરીશની જેટલી પ્રશંસા કરીએ તેટલી ઓછી છે. હરીશની બહેન નેત્રહીન છે. પરિવાર લાંબો છે. ઘરનો ખર્ચ વધી જતા તેમના પિતાએ કહ્યુ કે દુકાનના કામમાં મદદ કરવાનું શરૂ કરો. રમત ધ્યાન ઓછુ આપો. હરીશ જણાવે છે કે તે નાનપણમાં ટાયર કાપીને તેનો બોલ બનાવીને બાળપણના દોસ્તો સાથે રમતા હતા. તે પગેથી ટાયરના એ બોલને ઉપર ઉછાળતા હતા. આવુ કરતા એક દિવસ તેમના કોચે તેમને જોઈ લીધા હતા ત્યારબાદ તેમને સેપક ટકરા રમવા માટે પ્રભાવિત કર્યા અને પછી આ રમત પ્રત્યે હરીશનો રસ વધતો ગયો.